George Simion: Nu voi candida la prezidențiale. Voi face ce spune Călin Georgescu
Liderul AUR George Simion a anunțat, marți seară, că nu va candida la alegerile prezidențiale din luna mai. Declarația lui vine după ce CCR a respins marți contestația lui Călin Georgescu la decizia BEC care i-a invalidat candidatura. Deputatul AUR spune că discută cu fostul candidat pro-rus și că va „face ce spune Călin Georgescu și ce am vorbit luni cu el și Anamaria Gavrilă”. „Mâine (miercuri-n.red.) mă văd cu el, vom face o conferință de presă”, a precizat Simion.